Paus Fransiskus

Paus Fransiskus (li Latin: ; li Italia: ; li Spanyol ; töi ba wa'atumbu Jorge Mario Bergoglio,Famoligö ya'ia ba li Spanyol [xoɾxe ˈmaɾjo βeɾˈɣoɣljo] ba ba li Italia [berˈɡɔʎʎo]., tumbu me 17 Desember 1936, mate me 21 April 2025) no kubalo töra 1,2 miliar Niha Keriso ba zi sagörö ulidanö si tefaböbö bakha ba Gereja Katolik, uskup Roma ba högö negara Vatikan. Ya'ia no samösa Yesuit siföföna sibai tobali Paus, Paus siföföna sibai moroi ba Amerika Latin, ba Paus siföföna sibai situmbu baero danö Eropa i'otarai Paus Gregorius III, situmbu ba Suriah me ngaotu ndröfia si-8.

Me awuyu-wuyu ia nasa, mohalöŵö Bergoglio tobali sanaro bawandruhö ba samözini omo fatua lö ihalö kursus sifakhai ba dalu-dalu (farmasi) awö sambua halöŵö ba laboratorium gö. Aefa döhö ia moroi ba wökhö hanu-hanu sabölö-bölö (nifotöi pneumonia), möi ia tobali sifao awö ba Ordo Yesuit me 1958. Tefahowu'ö ia tobali ere Katolik me 1969, ba i'otarai 1973 irugi 1979 tobali ia Provinsial Ordo Yesuit ba Argentina. Me 1998 tetuyu ia tobali Uskup Agung Buenos Aires ba me 2001 ituyu ia tobali Kardinal Paus Yohanes Paulus II. Tobali ia kubalo Gereja ba Argentina götö wa'alua wamahufasa sebua ba Argentina Desember 2001. Ba wamaigi Presiden Argentina me luo da'ö, Bergolio no samösa udu politik khönia.

Aefa iböhöli halöŵönia Paus Benediktus XVI me 28 Februari 2013, lafili Bergoglio tobali Paus me 13 Maret ira uskup sifao bakha ba rafe nifotöi konklaveLafotöi konklave gangowuloa ndra kardinal sedöna manuyu Paus sibohou. Lafotöi kardinal samösa uskup (ba itaria göi niha bö'ö si tenga uskup) si no ifili Paus tola fao ba konklave. No so datölu kardinal soroi ba Indonesia, ya'ia da'ö Kardinal Darmojuwono si no mate, Kardinal Julius Riyadi Darmaatmadja ba Kardinal Ignatius Suharyo Hardjoadtmodjo.. Ihalö döi wa'a-Paus khönia töi Fransiskus, ba wamolakhömi Santo Fransikus Asisi. Götö wohalöŵönia föna zato, tehöngö ia me momöwö ia (lö fayaŵa), me lö aetu ifatörö'ö dödö niha ba wa'ahakhö dödö Lowalangi, me ibe'e dödönia khö niha silumana, me lö aetu ifarou wahuhuosa ba gotalua ngawalö Gereja si fabö'ö-bö'ö (nitoföi ekumene). Khönia teböbögö wa ambö formal wa'a-Paus sa'ae, duma-dumania toröi ia ba nomo zikoli Domus Sanctae Marthae ba tenga ba gödo wa'a-Paus ni'oguna'ö ndra Paus fönania.

No itehegö ndra'alawe wangai halöŵö bakha ba departemen (lafotöi ia dikasteria) wamatörö Vatikan (lafotöi ia Kuria Roma). Iforege khö Gereja Katolik ena'ö lahakhösi tödö niha si tefaböbö ba komunitas LGBT ba no göi itehegö khö ndra ere Katolik ba wamahowu'ö ngambatö LGBT. No göi itegu lala wangalui kapitalis si lö ba'a-ba'a, lala wa'auri konsumeris ba famanöi sitöra (li Inggris overdevelopment); no göi tobali ohitö dödönia ba wondrou'ö halöŵö si fakhai ba wa'atebulö klima. Molo'ö Paus Fransiskus, fanguhuku faoma famunu niha (li Indonesia: hukuman mati) no fondrege si lö sökhi, ba ibe'e li ena'ö mohalöŵö Gereja ba wanibo'ö fanguhuku simane, me iŵaö wa "lö tola mangawuli furi moroi ba wetaro simane".

Ba wariawösa ba gotalua negara, no itegu nifotöi hou populis tanö ba gambölö Paus Fransiskus, i'andrö ena'ö böi tefotöi mangosiwawöi huku homoseksualitas andrö, itolo ena'ö tefazökhi mangawuli khai-khai Amerika Serikat ba Kuba, ifahuhuosi khö Tiongkok zanandrösa ba wanuyu uskup ba Tiongkok, iforoma'ö wa'ebua dödönia khö ndra niha soloi moroi ba negara bö'ö (li Indonesia: pengungsi). Me 2022, i'andrö wa'ebolo dödö khö ndra niha Kanada, börö me no fao Gereja Katolik ba wangohori budaya (li Inggris: cultural genocide). Me 4 Oktober 2023, ibörötaigö sinode Gereja ma'asambua, sambua sinode fondrege moguna i'otarai Konsili Vatikan II.

 Fa'a'iraono 
jmpl|Jorge Mario Bergoglio (ono matua öfa moroi ba gambera, fanete tölu moroi yaŵa) me 12 fakhe ia, Salesian College (ambö töra 1948–49)
Tumbu Paus Fransiskus me 17 Desember 1936 ba mbanua Flores, ba kota Buenos Aires, ba labe'e töinia Jorge Mario Bergoglio. Ono sia'a ia moroi ba gotalua zi dalima ndraono khö Mario José Bergoglio (1908–1959) ba Regina María Sívori (1911–1981). Mario Bergoglio, sohalöŵö ba perusahaan akuntansi, no samösa niha Italia sawu'a ba Argentina situmbu ba Portacomaro (Provinsi Asti) ba danö Piemonte ba Italia. Tumbu Regina Sívori ba Buenos Aires khö sambua ngambatö sawu'a göi ba Argentina soroi ba danö Piemonte-Genoa, Italia. Laröi Italia ösi nomo Mario José me 1929, lalau moloi moroi ba wamatörö tanga si'öli Benito Mussolini. Molo'ö María Elena Bergoglio (tumbu 1948), talifusö Paus Fransiskus sauri nasa, awu'a ira ba Argentina tenga ba wangalui fa'auri. Talifusö bö'ö Paus andre ya'ia Oscar Adrián (1938–mate), Marta Regina (1940–2007) ba Alberto Horacio (1942–2010). Darua ndraono dalifusönia, Antonio ba Yosefo, mate börö me fatandru motora. Ono dalifusönia sotöi Kristina Bergoglio no samösa samazökhi gambara ba Madrid, Spanyol.

Aefa SD, itohugö zekolania Bergoglio ba zekola sotöi Wilfrid Barón de los Santos Ángeles, sambua sekola khö ndra Ordo Salesian ba in Ramos Mejia, Provinsi Buenos Aires. Aefa da'ö itohugö ba Escuela Técnica Industrial N° 27 Hipólito Yrigoyen, sambua sekola nibe'e töinia töi Presiden Argentina Hipolito Yrigoyen, ba i'awalisi faoma diploma bakha ba kimia. Aefa da'ö mohalöŵö ia mato ha'uga fakhe ba laboratorium Hickethier-Bachmann Laboratory, heza mohalöŵö ia barö Esther Ballestrino. Föna da'ö no göi mohalöŵö ia tobali sozago bawandruhö ba samözini omo.

Me 21 fakhe ia, itörö sambua operasi, heza lataba mbalö mbonia, me no döhö ia moroi ba wökhö hanu-hanu (pneumonia) sabölö-bölö ba fökhö tanöbö'ö nifotöi kista.

 Sura andre awena mubörögö. Tolo Wikipedia ba wanohugö wo'ali ya'ia moroi ba li Inggris. So ba da'a tou teks moroi ba Wikipedia Inggris (edöna oroma ia na öhöndrögö Bulö'ö kode

 This page is being translated from English. There could be error in the references at the bottom, because some of the named references already appear in the text, and some are still in the untranslated part.


 References 

 Further reading 














 External links 

 Vatican: the Holy See – Vatican web site
 Vatican Web site: Official biography of Jorge Mario Bergoglio  (published on the occasion of the Conclave by the Holy See Press Office, with the information provided by the cardinals themselves)
 Paus Fransiskus ba Twitter (Akun Twitter resmi)
 Paus Fransiskus ba Instagram (Akun Instagram resmi)
 Vatikan ba YouTube (Akun YouTube resmi)
 Paus Fransiskus (Curlie)
 Paus Fransiskus (C-SPAN)

Kategori:Paus
Kategori:Uskup
Kategori:Fangali Wetero ba Gulidanö
Kategori:Gereja Katolik
Kategori:Niha Keriso
Kategori:Agama